Ye

**Ye**, ամերիկացի հիփ հոփ ժանրի երաժիշտ և պրոդյուսեր Քանյե Ուեսթի ութերորդ սոլո ստուդիական ալբոմը, որը թողարկվել է 2018 թվականի հունիսի 1-ին «GOOD Music» և «Def Jam» ձայնագրման լեյբլներում։ Ալբոմի ձայնագրմանը մասնակցել են երաժիշտներ Ty Dolla Sign-ը, PartyNextDoor-ը, Քիդ Քադին, Jeremih-ը, 070 Shake-ը, Charlie Wilson-ը, Նիքի Մինաժը և ուրիշներ։ Ալբոմի պրոդյուսերն եղել է ինքը՝ Ուեսթը, Mike Dean-ի մասնակցությամբ՝ որպես համապրոդյուսեր։ *Ye* երգն առաջնաելույթ է ունեցել ամերիկյան ''Billboard'' 200 հիթ-շքերթի առաջին հորիզոնականում՝ դառնալով Ուեսթի կարիերայի ութերորդ հիթ թոփը։

## Պատմություն
2018 թվականի ապրիլի 19-ին Ուեսթը Twitter-ի միջոցով հայտարարել է, որ նոր ութերորդ ստուդիական ալբոմը թողարկվելու է հունիսի 1-ին։ Լրացուցիչ հայտարարվել են Ուեսթի համատեղ նախագծերը Քիդ Քադի (թողարկումը *[[:en:Kids See Ghosts (album)|Kids See Ghosts]]* նշանակված էր հունիսի 8-ին), Թեյանա Թեյլորի հետ համատեղ (թողարկումը հունիսի 22) և Pusha T-ի հետ (*[[:en:Daytona (album)|Daytona]]* ալբոմը, որը թողարկվել է մայիսի 25)։ Ապրիլի 2-ին Ուեսթը Twitter-ի միջոցով հայտարարել է, որ Nas երաժիշտի նոր ալբոմի թողարկումը նշանակվել է հունիսի 15-ին և որ նա ստանձնել է այդ բոլոր սկավառակների պրոդյուսերի պաշտոնը։

*Ye* երգն առաջնաելույթ է ունեցել ամերիկյան ''Billboard'' 200 հիթ-շքերթի առաջին հորիզոնականում՝ 208,000 ալբոմային համարժեք տպաքանակ միավորով (ներառյալ՝ 85,000 իրական ալբոմային վաճառքն առանց երգերի և սթիմինգների հաշվարկի), ինչը դարձել է այդ ամբողջ տարվա վաճառքների հինգերորդ ամենահաջող շաբաթը, իսկ Ուեթսի համար այն դարձել է կարիերայի 8-րդ անընդմեջ չարտի առաջատարը։ Ուեթսը հիփ հոփ կատարողների հիթ-շքերթի առաջատարների թվում հավասարվել է Էմինեմին (8 ու նաև բոլոր գագաթային առաջնաելույթները, ռեկորդի կրկնություն) և զիջել է միայն Jay-Z-ին (14)։ Իսկ ընդհանուր առմամբ (բոլոր ժանրերի կատարողների շրջանում) առաջատարը The Beatles (19) խումբն է։ Էմինեմի (2000—2018) և The Beatles-ի (1965-68) հետ միասին նրանք միակ երաժիշտներն են, որոնց ութ ալբոմներն անընդմեջ ԱՄՆ-ում զբաղեցրել են առաջին հորիզոնականը։

«Yikes» լիդ սինգլը դեբյուտ է ունեցել «''Billboard'' Hot 100» ամերիկյան հիթ-շքերթի 8-րդ հորիզոնականում դեռ մինչև *Ye* ալբոմի թողարկումը։ Այս սինգլը «top-10»-ում դրաձել է Ուեսթի 16-րդ հիթը, ինչը վերջինիս թույլ է տվել կիսել երգերի թվով բոլոր ռեփերների լավագույն տասնյակի 6-րդ հորիզոնականը Նիքի Մինաժի հետ։ Նրանից առաջ են եղել միայն Drake (26), Jay-Z (21), Lil Wayne (20), Ludacris (18) և Eminem (17) (բոլոր ժանրերում միանշանակ լիդեր է Մադոննան)։ Բացի այդ *Ye* ալբոմի բոլոր 7 երգերը ներառվել են «Billboard Hot 100» չարտի «Top 40» ցանկում, այդ թվում «All Mine» (դեբյուտ է ունեցել «Hot 100» հիթ-շքերթի 11-րդ հորիզոնականում), «Ghost Town» (16), «Wouldn’t Leave» (24), «Violent Crimes» (27), «I Thought About Killing You» (28) и «No Mistakes» (36) երգերը։ Այս 7 դեբյուտներով, որոնք ներառվել են «top-40» (Hot 100) ցանկում, Ուեսթը մեծացրել է իր 48 միավորը՝ այս հիմնական չարտի 59-ամյա պատմության ընթացքում եղած բոլոր կատարողների շուրջ կիսելով 10-րդ հորիզոնականը JAY-Z-ի հետ։ Մեծ Բրիտանիայում նա դեբյուտ է ունեցել «UK Singles Chart» չարտի 10-րդ հորիզոնականում։

## Արձագանքներ
Ալբոմը ստացել է քննադատների և ինտերնետ-հրատարակչությունների (The Independent, Hot Press, Metacritic, *Exclaim!*) խառն արձագանքներ,։
Դրական են եղել *[[The Guardian]]* («Ալբոմը համարձակ է, ռիսկային, համոզիչ և մի փոքր հոգնեցնող։ Այն իր հեղինակի վառ արտահայտությունն է»), *[[The Daily Telegraph]]* («ալբոմն ուեսթի հոգու կարգավիճակի, նրա ընտանիքի մասին է․ պատմություն է այն մասին, թե ինչ է եղել նրա հետ անցյալ տարում։ Ռիթմի ու լիրիկայի հետ ամեն ինչ կարգին է, դրանք հիանալի են») և *[[The A.V. Club]]* («Ուեսթը դեռ կարող է ցանկացած մարդու հետ հավասար ձայնի խլացուցիչ պայթյուններ ստեղծել, իսկ ալբոմի լավագույն պահերը հիշեցնում են մեզ այդ մասին։ Սա ալբոմ է, որն արտացոլում է իրեն ստեղծողի ամբողջ աշխատանքը, ինչպես նաև այն ամենը, ինչ դուք մտածում եք նրա մասին») թերթերի արձագանքները։

Բացասական արձագանքներ են տվել *Slant Magazine* (այնտեղ ալբոմը նկարագրել են որպես ««*[[The Life of Pablo]]*» ալբոմի ամենաթույլ պահերի խառնուրդ», և որ այն «անավարտ է զգացվում, և վերածվել է սևագրի, որպեսզի ամեն ինչ արագ արվի»), *The Line of Best Fit* («չկա հայեցակարգ, չկա ներդաշնակություն և չկա որակի հսկողություն»), *[[Pitchfork]]* («խնդիրը «Ye» երգի հետ ոչ թե նրանում է, որ այն ստեղծվել է չզղջացող հիմարի կողմից, այլ այն, որ այն ամբողջությամբ և ներքուստ ձանձրալի է և դժվար է պատկերացնել, որ այն պատկանում է սերնդի ամենահուսալի նորարարին), *[[Billboard]]* («Դժվար է անտեսել Ուեսթի երաժշտական լճացումը, որը հայտնի է իր առաջ շարժումով, բայց այս ալբոմի վրա այն մնում է անցյալում թաղված»), *Consequence of Sound* («նոր ալբոմում Ուեսթն ամրացնում է իր հին հմտությունները, այլ ոչ թե փորձարկում նորերը»), *HipHopDX*, *[[Rolling Stone]]* («վայրիորեն անհավասար ալբոմ՝ սպորադիկ փայլով և շատ ավելիին սպասելով») ամսագրերը։

## Երգացանկ
Երգացանկը նշված է «Tidal», «Qobuz» և «The Fader» կայքերում։

**Նշումներ**
*  համապրոդյուսեր
*  լրացուցիչ պրոդյուսեր

* «All Mine» Ty Dolla Sign-ի և Ant Clemons-ի հետ համատեղ վոկալով
* «Wouldn’t Leave»PartyNextDoor-ի, Jeremih-ի և Ty Dolla Sign-ի հետ համատեղ վոկալով
* «No Mistakes» Քիդ Քադիի, Charlie Wilson-ի և Caroline Shaw-ի հետ համատեղ վոկալով
* «Ghost Town» PartyNextDoor-ի և Քիդ Քադիի հետ համատեղ վոկալով, ինչպես նաև անհայտ 070 Shake-ի և John Legend-ի հետ համատեղ վոկալով
* «Violent Crimes» Ty Dolla Sign and 070 Shake-ի, և Նիքի Մինաժի հետ համատեղ վոկալով

**Սեմպլներ**
* «I Thought About Killing You» ներառում է «Fr3sh» (Kareem Lotfy) սեմպլից
* «Yikes» ներառում է «Kothbiro» (Black Savage) սեմպլից
* «Wouldn’t Leave» ներառում է «Baptizing Scene» սեմպլից (Reverend W.A. Donaldson)
* «No Mistakes» ներառում է «Children (Get Together)» (Edwin Hawkins, Edwin Hawkins Singers) և «Hey Young World» (Slick Rick) սեմպլներից
* «Ghost Town» ներառում է «Take Me for a Little While» (Trade Martin, The Royal Jesters) և «Someday»(Shirley Ann Lee) սեմպլներից

## Հիթ-շքերթներ

### Շաբաթական հիթ-շքերթներ

### Տարեկան հիթ-շքերթներ

## Հավաստագրում

## Ծանոթագրություններ

Կատեգորիա:Billboard 200 գլխավորած ալբոմներ